สวัสดีค่ะ หนูมีอาการเจ็บกลางหน้าอกค่อนไปทางอกขวาเวลาที่หนูเอี๊ยวตัวไปทางขวาจะเจ็บแบบตึงๆค่ะหนูไปหามาเเล้วคุณให้เอ็กซเรย์ปอดเเล้วก็วัดคลื่นหัวใจ บอกเป็นกล้ามเนื้ออักเสบเเล้วก็ให้ยามากินค่ะยาแก้อักเสบเเต่กินไปเเล้วก็ไม่หายค่ะตอนนี้อาการเป็นมาเดือนกว่าเเล้วค่ะมีอาการปวดไหล่ขวากับหลังร่วมด้วย
สวัสดีค่ะ อาการเจ็บหน้าอกค่อนไปทางขวา สัมพันธ์กับการเอี้ยวตัวดังกล่าวมานั้น สาเหตุที่น่าจะเป็นไปได้มากที่สุดคือกล้ามเนื้อหรือกระดูกอ่อนที่อกอักเสบ มักสัมพันธ์กับท่าทาง มีจุดกดเจ็บชัดเจน สัมพันธ์กับการใช้งาน อุบัติเหตุหรือการถูกกระแทกสาเหตุอื่นๆที่เป็นไปได้เช่น ปลายเส้นประสาทอักเสบ มักปวดจี๊ดๆ เป็นหายๆได้ หรือการมีเยื่อหุ้มปอดหรือเยื่อหุ้มหัวใจอักเสบ แต่ในคนปกติ ไม่มีโรคประจำตัวหรือใช้ยาอะไรเป็นประจำเกิดได้น้อย การมีปอดแตก มักเจ็บแน่นหน้าอก หายใจลำบากร่วมด้วย หรือเกิดตามหลังการออกกำลังกายหนักๆ เป็นต้นเบื้องต้นให้พักการใช้งานบริเวณดังกล่าว ฝึกออกกำลังกายแบบยืดเหยียดกล้ามเนื้อ กินยาตามที่แพทย์สั่งได้ หากพักการใช้งานหรือกินยามาแล้วยังไม่ดีขึ้น ควรกลับไปพบแพทย์เพื่อตรวจร่างกายอย่างละเอียดซ้ำอีกครั้ง ว่ามีสาเหตุที่อันตรายอื่นๆดังกล่าวไปหรือไม่่